*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*152. számú előterjesztés*

Bátaszék Város Önkormányzat Képviselő-testületének 2023. szeptember 21-én

16.00 órakor megtartandó ülésére

Döntés másodnyersanyag értékesítéséről

|  |
| --- |
| **Előterjesztő:** Dr. Bozsolik Róbert polgármester  **Készítette** : Bozsolik Zoltán mb.városüzemeltetési irodavezető    **Törvényességi ellenőrzést végezte:** Dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  Pénzügyi és Gazdasági Bizottság 2023.09.21. |

**Tisztelt Képviselő- testület!**

A HulladékRadar applikáción keresztül tett bejelentés alapján 2022.06.03. napján hivatalból indított a hatóság hulladékgazdálkodási ellenőrzést. Az ellenőrzés során építési-bontási hulladékot, földdel kevert építési-bontási hulladékot találtak.

A hatóság határozatban (TOG/83/01906-3/2022.) kötelezte az önkormányzatot, mint az ingatlan tulajdonosát, hogy a hulladékot érvényes hulladékgazdálkodási engedéllyel rendelkező szervezettel szállíttassa el és érvényes hulladékgazdálkodási engedéllyel rendelkező szervezetnek adja át. Az átadás-átvételt dokumentálja.

Az önkormányzat megkeresésére a hatóság levelében (TOG/83/01906-7/2022.) tájékoztatást adott arról, hogy újrafeldolgozáson vagy egyéb hasznosítási műveleten átesett hulladék nem minősül hulladéknak, ha bizonyos feltételeknek megfelel. A levél c) és d) pontjában lévő feltételeknek történő megfeleltetés az építési anyag darálását követően történik meg.

A darálást követően minősítésre került a 600 tonna hulladék. A minősítés alapján az anyag építési céllal felhasználható, környezetre káros anyagot nem tartalmaz. A belterület 61/24 és 61/20 hrsz.-ú – ipari parkban lévő - ingatlanokon lévő építési anyag értékesítését javasoljuk. A megvásárlására vonatkozó ajánlat az előterjesztés melléklete.

***H a t á r o z a t i j a v a s l a t :***

**Belterület 61/24 és 61/20 hrsz. ingatlanokon lévő másodnyersanyag értékesítésére**

Bátaszék Város Önkormányzata Képviselő-testülete;

1. egyetért a belterület 61/24 és 61/20 hrsz. ingatlanokon lévő másodnyersanyag értékesítésével,
2. az eladási árat 2.000.000,-Ft+ÁFA összegben határozza meg,
3. felhatalmazza a város polgármesterét V & PERIKO Kft.-vel történő adás-vételi szerződés aláírására.

*Határidő:* 2023. szeptember 30.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

V & PERIKO Kft.

Bátaszéki KÖH városüz. iroda

Bátaszéki KÖH pénzügyi iroda

irattár